Babelscape/SREDFM huggingface dataset:
Βηρωσσός

Ο Βηρωσσός ή Βηρωσός ή Βήρωσος (εξελληνισμένη μορφή του περσικού Περούξ) (π. 350 π.Χ. - π. 270 π.Χ.) ήταν Βαβυλώνιος αστρολόγος, αστρονόμος, ιστοριογράφος και ιερέας του ναού του Βήλου (Ελληνική απόδοση του τύπου Μπελ, υπό τον οποίο αναφέρεται ο φοινικικός και χαναναίος θεός Βάαλ. Περί ναού του Βήλου στην Βαβυλώνα αναφέρει ο Ηρόδοτος). Σύμφωνα με τον Αλέξανδρο τον Πολυΐστορα και τον Αθήναιο, έγραψε την ιστορία της Βαβυλωνίας στα ελληνικά με τον τίτλο "Βαβυλωνιακά".
Ειρεσίδες

Οι Ειρεσίδες (), (ο δήμος: Ειρεσιδών) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Ειρεσίδες) ονομάζονταν και οι δημότες του δήμου αυτού.
Βαγγέλης Παπαχρήστος

Ο Βαγγέλης Παπαχρήστος (γενν. 1943) είναι Έλληνας εκπαιδευτικός, λογοτέχνης, δημοσιογράφος και πολιτικός.
Χαράλαμπος Μπούρας

Ο Χαράλαμπος Μπούρας (Πρέβεζα 17 Ιουλίου 1933 - Αθήνα, 27 Ιουλίου 2016) αρχιτέκτων μηχανικός, αναστηλωτής μνημείων και ομότιμος καθηγητής της ιστορίας της αρχιτεκτονικής στη Σχολή Αρχιτεκτόνων Μηχανικών του Εθνικού Μετσόβιου Πολυτεχνείου, υπήρξε ένας από τους σημαντικότερους Έλληνες αρχιτέκτονες στο χώρο των αναστηλώσεων μνημείων στον ελλαδικό χώρο σε ένα μεγάλο εύρος ιστορικών περιόδων, από την προϊστορική έως και την οθωμανική. Ο καθηγητής Μπούρας συνέδεσε «άρρηκτα το όνομά του με την αναστήλωση των μνημείων της Ακρόπολης», όπως και της στοάς του ιερού της Αρτέμιδος στη Βραυρώνα και της Μονής του Οσίου Λουκά στη Φωκίδα.
Μαρία Γκόμερς

Η Μαρία Γκόμερς ("Maria "Mia" Francisca Philomena Hoogakker-Gommers", 26 Σεπτεμβρίου 1939) είναι Ολλανδέζα αθλήτρια, η οποία αγωνίστηκε κυρίως στα 800 μέτρα.

Στις 24 Οκτωβρίου του 1967, στο Σίταρντ, κατέρριψε το παγκόσμιο ρεκόρ στα 1.500 μ. με χρόνο 4.15.6.
Φάιτ Μπαχ

O Φάιτ Μπαχ (γερμ. "Veit Bach", Πρέσμπουργκ, περ. 1555 - Βέχμαρ, 8 Μαρτίου 1619) ή Φίτους Μπαχ (γερμ. "Vitus Bach"), ήταν γενάρχης της οικογένειας Μπαχ, ειδικότερα του κλάδου με καταγωγή από το Βέχμαρ. Όπως αναφέρει ο Γιόχαν Σεμπάστιαν Μπαχ στη Γενεαλογία της οικογένειας, ο Φάιτ ήταν αρτοποιός με καταγωγή από το Πρέσμπουργκ (σημ. Μπρατισλάβα), πρωτεύουσα εκείνη την εποχή του βασιλείου της Ουγγαρίας. Την περίοδο της Αντιμεταρρύθμισης, αρνούμενος να απαρνηθεί τις θρησκευτικές του πεποιθήσεις, εγκαταστάθηκε στη Θουριγγία, και πιο συγκεκριμένα στο μικρό χωριό Βέχμαρ της επαρχίας Γκότα, όπου πιθανόν είχε συγγενείς. Αναφέρεται πως απολάμβανε να παίζει τσίτερ, το οποίο μάλιστα έπαιρνε μαζί του στον μύλο που εργαζόταν. Τόσο ο ίδιος, όσο και γιος του, Γιοχάνες (Χανς) Μπαχ, καταγράφονται σε επίσημα αρχεία του Βέχμαρ ως μουσικοί. Ο πρώτος βιογράφος του Γ. Σ. Μπαχ, Γιόχαν Νίκολαους Φόρκελ αναφέρει πως ο Φάιτ διέθετε δύο γιους. Δεν πρέπει να συγχέεται με άλλον Φάιτ Μπαχ που πέθανε πριν το 1578 και πιθανώς δεν σχετίζεται με την οικογένεια Μπαχ.
Γρηγόρης Κάστανος

Ο Γρηγόρης Κάστανος (Παραλίμνι Αμμοχώστου, 30 Ιανουαρίου 1998) είναι Ελληνοκύπριος ποδοσφαιριστής, ο οποίος αγωνίζεται στην ιταλική Γιουβέντους.

Ξεκίνησε την καριέρα του στην Ένωση Νέων Παραλιμνίου, τον Ιανουάριο του 2014 κέρδισε μια μεταγραφή στις ακαδημίες της Γιουβέντους.

Τον Σεπτέμβριο του 2013 έπαιξε σε 3 αγώνες με την Εθνική Κύπρου U17. Έκανε το ντεμπούτο του με την εθνική ανδρών Κύπρου στις 28 Μαρτίου 2015 στον αγώνα με το Βέλγιο, όπου πέρασε ως αλλαγή στη θέση του αρχηγού Κωνσταντίνου Μακρίδη τα τελευταία 6 λεπτά.
Τζέισον Ντέιβιντ Φρανκ

Ο Τζέισον Ντέιβιντ Φρανκ ("Jason David Frank", 4 Σεπτεμβρίου 1973) είναι Αμερικανός ηθοποιός και βετεράνος των μικτών πολεμικών τεχνών ο οποίος είναι γνωστός για την μακρόβια απεικόνιση του χαρακτήρα Tommy Oliver στην σειρά "Power Rangers".
Ανάκτορο του Κυριναλίου

Το Ανάκτορο του Κυριναλίου (Palazzo Quirinale) χτίστηκε το 1583 από τον Πάπα Γρηγόριο ΙΓ΄ σαν θερινή παπική κατοικία. Ο Πάπας ήθελε να βρει μια θέση μακριά από την υγρασία και τις αναθυμιάσεις του Τίβερη και τις ανθυγιεινές συνθήκες του Ανακτόρου του Λατερανού, έτσι ο Κυρινάλιος Λόφος ήταν ένα από τα καταλληλότερα μέρη στη Ρώμη. Υπήρξε παπική κατοικία και στέγασε τις κεντρικές υπηρεσίες της πολιτικής κυβέρνησης των Παπικών Κρατών μέχρι το 1870. Το Σεπτέμβριο του 1870 ό,τι είχε απομείνει από τις Παπικές Κτήσεις καταλύθηκε. Πέντε μήνες περίπου αργότερα, το 1871, η Ρώμη έγινε η πρωτεύουσα του Βασιλείου της Ιταλίας. Το ανάκτορο έγινε η επίσημη βασιλική κατοικία, αν και μερικοί μονάρχες, κυρίως ο Βίκτωρ Εμμανουήλ Γ΄ (βασίλευσε 1900 – 1946), στην πραγματικότητα ζούσαν σε ιδιωτική κατοικία κάπου αλλού και το Κυρινάλιο χρησιμοποιούνταν ως γραφείο και για κρατικές εκδηλώσεις. Η μοναρχία καταργήθηκε το 1946 και το ανάκτορο έγινε η επίσημη κατοικία και γραφείο των προέδρων της Ιταλικής Δημοκρατίας. To Kυρινάλιο είναι η σημερινή επίσημη κατοικία του Προέδρου της Ιταλικής Δημοκρατίας. Έχει στεγάσει τριάντα πάπες, τέσσερις βασιλείς και έντεκα προέδρους της Ιταλικής Δημοκρατίας.
Χρήστος Ιντζίδης

Ο Χρήστος Ιντζίδης (γεννημένος στις 9 Ιανουαρίου 1993 στην Θεσσαλονίκη) είναι Έλληνας ποδοσφαιριστής, ο οποίος αγωνιζόταν μέχρι τον Νοέμβριο του 2017 με την ομάδα του Παναιγιάλειος Γ.Σ. στο πρωτάθλημα της Football League.
Κιλιντόνι

Το Κιλιντόνι "(Kilindoni)", είναι μια πόλη στην Περιφέρεια Πουάνι "(Pwani Region)", της Τανζανίας. Είναι η κύρια πόλη στη Νήσο Μαφία "(Mafia Island)".

Στο Κιλιντόνι "(Kilindoni)" βρίσκεται και το μοναδικό αεροδρόμιο της Νήσου Μαφία "(Mafia Island)". Η αγορά του Κιλιντόνι, επίσης διαδραματίζει πολύ σημαντικό λόγο στην οικονομία της Νήσου Μαφία.
Περιφέρεια Κιλιμαντζάρο

Η Περιφέρεια Κιλιμαντζάρο (Αγγλικά: "Kilimanjaro Region", Σουαχίλι: "Mkoa wa Kilimanjaro"), είναι μια από τις τριάντα διοικητικές περιφέρειες της Τανζανίαs. Η περιφέρεια συνορεύει βόρεια και ανατολικά με την Κένυα, στα νότια με την Περιφέρεια Τάνγκα "(Tanga Region)", νοτιοδυτικά από την Περιφέρεια Μανυάρα "(Manyara Region)" και δυτικά με την Περιφέρεια Αρούσα "(Arusha Region)". 

Η περιφέρεια αποτελεί τμήμα του Εθνικού Πάρκου Κιλιμαντζάρο "(Kilimanjaro National Park)". Η περιφερειακή πρωτεύουσα είναι ο δήμος Μόσι "(Moshi)".
ΙΦ Όντ

Η ΙΦ Όντ (νορβηγικά: "IF Odd") είναι νορβηγικό αθλητικό σωματείο από το Σκίεν. Ιδρύθηκε στις 29 του Μαρτίου του 1885. Ο σύλλογος είναι περισσότερο γνωστός για το ποδοσφαιρικό τμήμα, ενώ διαθέτει επίσης τμήματα γυμναστικής και σκι. Έως και τις 31 Δεκεμβρίου του 2012 ο σύλλογος αριθμούσε 1131 μέλη.
Στέφανος Καββάδας

Ο Στέφανος Καββάδας (1900-1980) ήταν φιλόλογος, ιστορικός και διευθυντής της Βιβλιοθήκης "Κοραής"
Μαρκ Σπιτς

Ο Μαρκ Σπιτς ("Mark Andrew Spitz", 10 Φεβρουαρίου 1950) είναι Αμερικανός κολυμβητής, εννέα φορές χρυσός ολυμπιονίκης και πρώην κάτοχος παγκοσμίων ρεκόρ σε επτά αθλήματα.

Το 1967, σε ηλικία 17 ετών, κατέρριψε τρία παγκόσμια ρεκόρ στο άθλημα της πεταλούδας. Στις 7 Οκτωβρίου, στο Δυτικό Βερολίνο, έκανε παγκόσμιο ρεκόρ στα 100 μ. πεταλούδας με χρόνο 55.7. Την επόμενη ημέρα, 8 Οκτωβρίου, έκανε παγκόσμιο ρεκόρ στα 200 μ. πεταλούδας με χρόνο 2.05.7.

Στις 30 Αυγούστου του 1968, στο Λονγκ Μπιτς (Καλιφόρνια), έκανε παγκόσμιο ρεκόρ στα 100 μ. πεταλούδας με χρόνο 55.6. Την ίδια χρονιά, έλαβε μέρος στους Ολυμπιακούς Αγώνες του Μεξικού, όπου κατέκτησε δύο χρυσά μετάλλια. Μαζί με τους Ζ. Ζορν, Σ. Ρέριτς και Κεν Γουόλς, αποτέλεσε μέλος της ομάδας των Η.Π.Α. που στις 17 Οκτωβρίου, στην Πόλη του Μεξικού, έκανε παγκόσμιο ρεκόρ στα 4x100 μ. ελευθέρως, με χρόνο 3.31.7. 

Στη συνέχεια έγινε ο πρώτος αθλητής που κατάφερε να κατακτήσει επτά χρυσά μετάλλια και να σημειώσει ισάριθμα παγκόσμια ρεκόρ, στην Ολυμπιάδα του 1972. Κατείχε το ρεκόρ των περισσότερων χρυσών σε μία μόνο διοργάνωση Ολυμπιακών Αγώνων, πριν το καταρρίψει ο Μάικλ Φελπς το 2008 στο Πεκίνο με τα οχτώ χρυσά μετάλλια. Ο Σπιτς είναι ένας από τους μόλις πέντε αθλητές που κατέχουν εννέα χρυσά Ολυμπιακά μετάλλια. Επιπλέον, είναι ο μοναδικός αθλητής που έχει καταρρίψει επτά παγκόσμια ρεκόρ σε μία Ολυμπιάδα.

Συνολικά μεταξύ του 1969 και του 1972 ο Σπιτς κατέκτησε εννέα χρυσά Ολυμπιακά μετάλλια, ένα αργυρό και ένα χάλκινο, πέντε χρυσά στους Παναμερικανικούς Αγώνες, 31 τίτλους της Ένωσης Ερασιτεχνών Αθλητών (AAU) και οκτώ τίτλους της Εθνικής Κολλεγιακής Αθλητικής Ένωσης (NCAA) των ΗΠΑ. Ανακηρύχθηκε Κολυμβητής της Χρονιάς για τα έτη 1969, 1971 και 1972 από το περιοδικό "Swimming World Magazine". Ωστόσο, παρά την επιτυχία του, αποσύρθηκε από τον αθλητισμό μετά τους Ολυμπιακούς Αγώνες του 1972, σε ηλικία μόλις 22 ετών.
You've Got a Friend in Me

To You've Got a Friend in Me είναι ένα τραγούδι σε μουσική και στίχους Ράντι Νιούμαν. Αρχική πρόθεση ήταν, το τραγούδι, να χρησιμοποιηθεί ως theme τραγούδι στο "Toy Story" (1995), των Disney/Pixar όμως τελικά χρησιμοποιήθηκε ως theme τραγούδι και στα σίκουελ της πρώτης ταινίας: "Toy Story 2" (1999) και "Toy Story 3" (2010). Το τραγούδι κυκλοφόρησε και σε single το 1996 και έγινε χρυσό στις ΗΠΑ.

Το τραγούδι υπήρξε προτεινόμενο για για Χρυσή Σφαίρα και Όσκαρ Καλύτερου Πρωτότυπου Τραγουδιού, όμως έχασε και στις διοργανώσεις από το Colors of the Wind, της ταινίας Pochahontas. Το κομμάτι, όπως και πολλά άλλα τραγούδια της Disney, έχει υποστεί αρκετές διασκευές. Ενώ και στα σίκουελ της πρώτης ταινίας, έχει διασκευαστεί το κομμάτι. 

(Στην ελληνική μεταγλώττιση της ταινίας, είναι περισσότερο γνωστό ως Εγώ κι εσύ μαζί, σε στίχους Τζίμη Πανούση, αλλά και ερμηνείας ιδίου και Αλκίνοου Ιωαννίδη).
Ναν Μαντόλ

Η Ναν Μαντόλ είναι εγκαταλελειμμένη πόλη στο νησί Πονπέι, Ομόσπονδες Πολιτείες της Μικρονησίας. Η Ναν Μαντόλ είναι το τελετουργικό και πολιτικό κέντρο της δυναστείας Σαουντελεούρ μέχρι την κατάρρευσή της περίπου το 1628 ΜΚΕ. Η Ναν Μαντόλ εγκαταλήφθηκε τον 18ο αιώνα. Η πόλη ήταν κτισμένη πάνω σε κοραλλιογενή ύφαλο, πάνω σε περισσότερα από 100 τεχνητά νησιά τα οποία συνδέονται με δίκτυο καναλιών. Tο 2016, η Ναν Μαντόλ ανακηρύχθηκε μνημείο παγκόσμιας κληρονομιάς της UNESCO και την ίδια χρονιά τοποθετήθηκε στα μνημεία σε κίνδυνο. Λόγω των καναλιών και της θέσης της σε λιμνοθάλασσα, η Ναν Μαντόλ συχνά αποκαλείται η Βενετία του Ειρηνικού.
Βασίλειος Παπαρρηγόπουλος

Ο Βασίλειος Παπαρρηγόπουλος (1895 - 4 Δεκεμβρίου 1976) του Ξενοφώντος, ήταν Έλληνας δικηγόρος και πολιτικός, που υπηρέτησε ως υπουργός στις πρώτες κυβερνήσεις του Καραμανλή στο δεύτερο μισό της δεκαετίας του '50.
Αντρέου Γκουεράο

Ο Αντρέου Γκουεράο (γεννημένος στις 17 Ιουνίου 1983 στην Βαρκελώνη) είναι Ισπανός ποδοσφαιριστής, ο οποίος αγωνίζεται με την ομάδα του Άρη.
Μακότο Σιμπάτα

Ο Μακότο Σιμπάτα (ιαπωνικά: 柴田 誠, Χέπμπορν: Shibata Makoto) είναι Ιάπωνας σκηνοθέτης και σεναριογράφος βιντεοπαιχνιδιών, γνωστότερος για τη δουλειά του στη σειρά "Project Zero".
Παραλλαγές Γκόλντμπεργκ

Οι Παραλλαγές Γκόλντμπεργκ (BWV 988) είναι έργο του Γιόχαν Σεμπάστιαν Μπαχ, γραμμένο για τσέμπαλο με δύο πληκτρολόγια. Αποτελείται από μία άρια και τριάντα παραλλαγές και θεωρείται σήμερα ένα από τα κορυφαία δείγματα της τεχνικής της παραλλαγής. Πήραν το όνομά τους από τον Γερμανό βιρτουόζο του τσέμπαλου, οργανίστα και συνθέτη Γιόχαν Γκότλιμπ Γκόλντμπεργκ (1727-1756). 

Εκδόθηκε το 1741 ως το τέταρτο μέρος μιας σειράς έργων του Μπαχ για πληκτροφόρα ("Clavier-Übung"), με γενικό τίτλο «Άσκηση για πληκτροφόρο αποτελούμενη από μία άρια με διάφορες παραλλαγές για τσέμπαλο με δύο πληκτρολόγια». Στο εξώφυλλο περιγράφεται ακόμα ως έργο προς ψυχική τέρψη των φιλόμουσων (στο πρωτότυπο: "denen Liebhabern zur Gemu ̈ths-Ergetzung verfertiget").

O πρώτος βιογράφος του Μπαχ, Γιόχαν Νίκολαους Φόρκελ, παραδίδει μια ανεκδοτολογική αναφορά σχετικά με την προέλευση του έργου που περιέχει, όμως, σημαντικές ανακρίβειες. Εκείνη την εποχή ο νεαρός βιρτουόζος Γκόλντμπεργκ βρισκόταν στην στην υπηρεσία του κόμητος Χέρμαν Καρλ φον Κάιζερλινγκ (1697-1754). Ο κόμης, που από το 1733 υπηρετούσε ως Ρώσος πρεσβευτής στη Δρέσδη, ήταν πάτρονας και φίλος του Μπαχ, έχοντας μεσολαβήσει το 1736 ώστε να του απονεμηθεί ο τίτλος του βασιλικού συνθέτη της αυλής της Σαξωνίας. Κατά τον Φόρκελ, ο κόμης υπέφερε από αϋπνίες και ο Γκόλντμπεργκ αναγκαζόταν να του κρατά συντροφιά κατά τη διάρκεια της νύχτας παίζοντας μουσική στο διπλανό δωμάτιο. Σε μία από τις συναντήσεις του με τον Μπαχ, του είχε τότε ζητήσει να γράψει ένα «απαλό και ελαφρώς εύθυμο» έργο που θα μπορούσε να παίζει για εκείνον ο Γκόλντμπεργκ. Αν και από την αναφορά του Φόρκελ φαίνεται πως οι Παραλλαγές ήταν έργο κατά παραγγελία, η πρώτη έκδοση του 1741 δεν φέρει καμία αφιέρωση, όπως θα απαιτούσε σε αυτή την περίπτωση το πρωτόκολλο. Επιπλέον, θεωρείται αμφίβολο το έργο να γράφτηκε έχοντας τον νεαρό βιρτουόζο του κόμη κατά νου ως ερμηνευτή, καθώς η τεχνική του δυσκολία αλλά και η περίοδος σύνθεσής του (περ. 1739-40) μάλλον δεν ανταποκρίνονταν στην ηλικία και τις δεξιότητες του δωδεκάχρονου ή δεκατριάχρονου τότε Γκόλντμπεργκ.

Το έργο βασίζεται σε ένα θέμα 32 μέτρων. Η άρια έχει τη μορφή μίας σαραμπάντας και όλες οι παραλλαγές μπορούν να χωριστούν σε δέκα ομάδες τριάδων, στις οποίες έναν χορό (π.χ. μία φουγκέτα) διαδέχεται ένα κομμάτι τύπου αραμπέσκ και τέλος ακολουθεί ένας κανόνας. Δομούνται πάνω σε ένα επίμονο βάσιμο ("basso ostinato") το οποίο υπόκειται σε μικρότερες ή μεγαλύτερες αλλαγές. Εννέα από τις παραλλαγές είναι δίφωνες (υπ’ άρ. 1, 5, 7, 8, 11, 14, 17, 20, 27), δεκατρείς από αυτές τρίφωνες (υπ’ αρ. 2, 3, 6, 9, 12, 13, 15, 18, 19, 21, 24, 25, 26), όπως και η άρια, και οι υπόλοιπες τετράφωνες (υπ’ αρ. 4, 10, 22, 30) ή σε γραφή με 2-3 ή 2-4 φωνές (υπ’ αρ. 16, 23, 28, 29). Με εξαίρεση τις παραλλαγές υπ’ αρ. 15, 21, και 25 σε σολ ελάσσονα, όλες οι υπόλοιπες είναι σε σολ μείζονα.
Tobal No. 1

To Tobal No. 1 (ιαπωνικά: トバル ナンバーワン, Χέπμπορν: Tobaru Nanbā Wan) είναι βιντεοπαιχνίδι πάλης που αναπτύχθηκε από τη DreamFactory και κυκλοφόρησε από τη Square το 1996 για το PlayStation. Πρόκειται για την πρώτη κυκλοφορία της DreamFactory, και την πρώτη κυκλοφορία της Square σε κονσόλα που βασιζόταν στα CDs.

Το "Tobal No. 1" σηματοδοτεί την εισαγωγή της Square στο είδος των παιχνιδιών πάλης, αν και στο παιχνίδι συμπεριλαμβάνεται και ένα quest mode παρόμοιο με παιχνίδι περιπέτειας. Οι μηχανικές του παιχνιδιού σχεδιάστηκαν με τη βοήθεια του σχεδιαστή παιχνιδιών μαχών, Σέιτσι Ισίι, ενώ όλοι οι χαρακτήρες σχεδιάστηκαν από τον Άκιρα Τοριγιάμα, γνωστός για το franchise "Dragon Ball". Το sequel του παιχνιδιού, με το όνομα "Tobal 2", δεν κυκλοφόρησε ποτέ στην Ευρώπη και τη βόρεια Αμερική.

Μαζί με το παιχνίδι, στις κυκλοφορίες του για τη βόρεια Αμερική και την Ιαπωνία, συμπεριλαμβανόταν και ένας δίσκος με δείγμα τος πρώιμης κυκλοφορίας του "Final Fantasy VII" και βίντεο με περιγραφές των "Final Fantasy Tactics", "Bushido Blade", και "SaGa Frontier".
Γκέοργκ Μπεμ

Ο Γκέοργκ Μπεμ (Georg Böhm, Χόχενκίρχεν 2 Σεπτεμβρίου 1661 - Λύνεμπουργκ 18 Μαΐου 1733), ήταν Γερμανός συνθέτης και οργανίστας του Μπαρόκ. Επικεντρώθηκε κυρίως στην δημιουργία και εξέλιξη της χορωδιακής (κοράλ) παρτίτας και, μέσω τού έργου του, επηρέασε σημαντικά τον Γιόχαν Σεμπάστιαν Μπαχ.
Ρόλαντ Μάτες

Ο Ρόλαντ Μάτες ("Roland Matthes", 1950-2019) ήταν Γερμανός κολυμβητής, ο πιο επιτυχημένος όλων των εποχών στο ύπτιο.

Γεννήθηκε στις 17 Νοεμβρίου 1950. Ο Μάτες ήταν κολυμβητής με μεγάλη διάρκεια σε πολύ υψηλό επίπεδο. Στις 21 Σεπτεμβρίου του 1967, στη Λειψία, έκανε παγκόσμιο ρεκόρ στα 100 μ. υπτίως με χρόνο 58.4. Στις 7 Νοεμβρίου, και πάλι στη Λειψία, αποτέλεσε μέλος της ομάδας της Λ. Δ. Γερμανίας που έσπασε το παγκόσμιο ρεκόρ στα 4x100 μ. μικτής, με χρόνο 3.56.5. Την επόμενη ημέρα, 8 Νοεμβρίου, έκανε παγκόσμιο ρεκόρ στα 200 μ. υπτίως με χρόνο 2.07.9.

Στις 14 Αυγούστου 1968, στη Λειψία, έκανε παγκόσμιο ρεκόρ στα 200 μ. υπτίως με χρόνο 2.07.5. Στις 23 Αυγούστου 1969, κατέρριψε στο Βύρτσμπουργκ το παγκόσμιο ρεκόρ στα 100 μ. υπτίως με χρόνο 57.8 και στις 29 Αυγούστου του ίδιου έτους κατέρριψε στο Βερολίνο το παγκόσμιο ρεκόρ στα 200 μ. υπτίως με χρόνο 2.06.4. 
Απεβίωσε σε ηλικία 69 ετών στις 20 Δεκεμβρίου 2019.
Μιχάλης Βαρδάνης

Ο Μιχάλης Βαρδάνης (1936 – 14 Ιανουαρίου 2014) ήταν αξιωματικός του Ελληνικού Στρατού, νομικός και μια από τις κυριότερες μορφές της αντίστασης εναντίον της Χούντας των Συνταγματαρχών.
Λαουτάρο Ρινάλντι

Ο Λαουτάρο Ρινάλντι (γεννήθηκε στις 30 Δεκεμβρίου 1993) είναι Αργεντίνος ποδοσφαιριστής που παίζει στην Ιταλική Μπρεσια ως επιθετικός.
Κόλπος Άλμπερτ Έντουαρντ

Ο Κόλπος Άλμπερτ Έντουαρντ (αγγλικά: "Albert Edward Bay") είναι ένας κόλπος στη νοτιοανατολική πλευρά του νησιού Βικτώρια του Καναδικού Αρκτικού Αρχιπελάγους. Ο κόλπος γειτνιάζει με το ανατολικό μέρος του Στενού Βικτώρια. Εντός του κόλπου βρίσκονται διάφορα νησιά, με σημαντικότερο το νησί Αντμίραλτι στην είσοδό του. Βόρεια του κόλπου βρίσκεται η Χερσόνησος Κόλινσον.

Διοικητικά αποτελεί μέρος της Περιφέρειας Κιτίκμεοτ του Νουνάβουτ. Ο πρώτος Ευρωπαίος που έφθασε στον κόλπο ήταν o εξερευνητής Τζον Ρέι το 1851 και ακολουθήθηκε από άντρες του Ρίτσαρντ Κόλινσον δύο χρόνια αργότερα. Το όνομα του κόλπου δόθηκε προς τιμήν του βασιλιά Εδουάρδου Ζ´ του Ηνωμένου Βασιλείου.
Τζορτζ Ζαμπέλλας

Ο Σερ Τζορτζ Ζαμπέλλας είναι απόστρατος αξιωματικός του Βασιλικού Ναυτικού της Μεγάλης Βρετανίας. Κατείχε τον βαθμό του Πρώτου Λόρδου του Ναυαρχείου (ύπατο αξίωμα της βρετανικής ναυτικής ιεραρχίας,ισοδυναμεί με αρχηγό ΓΕΝ.), και του Αρχηγού του Ναυτικού Επιτελείου από τον Απρίλιο του 2013 μέχρι τον Απρίλιο του 2016, όταν παρέδωσε τα καθήκοντά του στον ναύαρχο Σερ Φίλιπ Τζόουνς.

Στις αρχές της καριέρας του υπηρέτησε ως πιλότος ελικοπτέρων με την 814η Ναυτική Αεροπορική Μοίρα και έπειτα με την 815 Ναυτική Αεροπορική Μοίρα. Ως πλοίαρχος του HMS Chatham συμμετείχε στην Επιχείρηση Πάλλιζερ (Operation Palliser) στη Σιέρρα Λεόνε, για την οποία τιμήθηκε με τον Σταυρό Διακεκριμένης Υπηρεσίας το 2001. Υπήρξε Αρχηγός του Στόλου και Υπαρχηγός του ΓΕΝ κατά τις αρχές του 2012.
Η Μαρία της Σιωπής

Η Μαρία της Σιωπής είναι ένα δράμα που γυρίστηκε το 1973 από την παραγωγή Φίνος Φιλμ, σε σκηνοθεσία του Γιάννη Δαλιανίδη με σενάριο του ίδιου και με πρωταγωνιστές την Αλίκη Βουγιουκλάκη και τον Αλέκο Αλεξανδράκη.
Ντέμπι Μέγιερ

Η Ντέμπι Μέγιερ ("Deborah Elizabeth Meyer", 14 Αυγούστου 1952) είναι Αμερικανίδα κολυμβήτρια, τρεις φορές χρυσή ολυμπιονίκης και πρώην κάτοχος παγκοσμίου ρεκόρ σε τέσσερα αγωνίσματα.

Η Μέγιερ κυριάρχησε στις μεγάλες αποστάσεις του ελεύθερου. Στις 29 Ιουλίου του 1967, κατέρριψε στο Γουίνιπεγκ το παγκόσμιο ρεκόρ στα 800 μ. ελευθέρως με χρόνο 9.22.9. Στις 18 Αυγούστου της ίδιας χρονιάς, κατέρριψε στη Φιλαδέλφεια (Πενσυλβάνια) και το παγκόσμιο ρεκόρ στα 400 μ. ελευθέρως με χρόνο 4.29.0. 

Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 200 μ. ελευθέρως με χρόνο 2.06.7. Την επόμενη ημέρα, 25 Αυγούστου, επίσης στο Λος Άντζελες, κατέρριψε και το παγκόσμιο ρεκόρ στα 400 μ. ελευθέρως με χρόνο 4.24.5. Στις 28 Αυγούστου, πάλι στο Λος Άντζελες, κατέρριψε το παγκόσμιο ρεκόρ και στα 800 μ. ελευθέρως με χρόνο 9.10.4. Την ίδια χρονιά, στους Ολυμπιακούς Αγώνες στην Πόλη του Μεξικού, σε ηλικία 16 ετών, έγινε η πρώτη αθλήτρια με τρία χρυσά ατομικά μετάλλια στο ενεργητικό της (200, 400 και 800 μ. ελεύθερο). 

Στην καριέρα της επέτυχε συνολικά 14 παγκόσμια ρεκόρ (5 στα 400 μ. ελεύθερο, 5 στα 800 μ. ελεύθερο και 4 στα 1.500 μ. ελεύθερο).
Μπορομπουντούρ

Το Μπορομπουντούρ (Borobudur) είναι βουδιστικός ναός του 9ου αιώνα στο Μαγκελάνγκ, κεντρική Ιάβα, Ινδονησία. Το μνημείο αποτελείται από εννέα βαθμίδες, έξι τετράγωνες και τρεις κυκλικές, με ένα κεντρικό θόλο στην κορυφή. Ο ναός είναι διακοσμημένος με 2.627 ανάγλυφες επιφάνειες και 504 αγάλματα του Βούδα. Ο κεντρικός θόλος περιβάλλεται από 72 αγάλματα του Βούδα, καθένα από τα οποία βρίσκεται μέσα σε μια διάτρητη στούπα. Είναι ο μεγαλύτερος βουδιστικός ναός στον κόσμο, καθώς και ένα από τα σημαντικότερα βουδιστικά μνημεία παγκοσμίως. Η βάση του ναού έχει διαστάσεις 123 επί 123 μέτρα και ο ναός έχει ύψος 35 μέτρα.

Το Μπορομπουντούρ κτίστηκε τον 9ο αιώνα, κατά τη διάρκεια της βασιλείας της δυναστείας Σαϊλέντρα, και σχεδιάστηκε με ιαβανική βουδιστική αρχιτεκτονική, η οποία συνδυάζει αυτόχθονα ινδονησιακά στοιχεία της λατρείας των προγόνων και βουδιστικές ιδέες για να εισέλθουν στη Νιρβάνα. Ο σχεδιασμός του ναού έχει δεχθεί επιρροές και από την τέχνη των Γκούπτα και δείχνει την επιρροή της Ινδίας στην περιοχή. Το μνημείο είναι ταυτόχρονα ιερό για τον κύριο Βούδα και τόπος βουδιστικού προσκυνήματος. Η διαδρομή των προσκυνητών ξεκινά από τη βάση του μνημείου, ακολουθεί ένα μονοπάτι γύρω από το μνημείο και ανέρχεται στην κορυφή μέσω τριών επιπέδων, που συμβολίζουν τη βουδιστική κοσμολογία: Καμαντάτου (ο κόσμος του πόθου), Ρουπαντάτου (ο κόσμος των μορφών) και Αρουπαντάτου (ο κόσμος των άμορφων). Το μνημείο καθοδηγεί τους προσκυνητές μέσω εκτεταμένου συστήματος κλιμάκων και διαδρόμων με 1.460 αφηγηματικές ανάγλυφες παραστάσεις στους τοίχους και τα κιγκλιδώματα. Το Μπορομπουντούρ διαθέτει το μεγαλύτερο και πιο ολοκληρωμένο σύνολο βουδιστικών αναγλύφων στο κόσμο.

Το Μπορομπουντούρ κατασκευάστηκε τον 9ο αιώνα και εγκαταλείφθηκε μετά την παρακμή των ινδουιστικών βασιλείων της Ιάβας τον 14ο αιώνα και τον εξισλαμισμό της Ιαβανέζων. Το μνημείο έγινε παγκοσμίως γνωστό μετά το 1814, όταν ο Σερ Τόμας Στάμφορντ Ραφλς, τότε Βρετανός διοικητής της Ιάβας, οδηγήθηκε εκεί από ντόπιους. Το Μπορομπουντούρ έχει έκτοτε ανακαινιστεί αρκετές φορές. Το μεγαλύτερο έργο ανακαίνισης έλαβε χώρα ανάμεσα στο 1975 και το 1982 από την Ινδονησιακή κυβέρνηση και την UNESCO, και το 1991 ανακηρύχθηκε μνημείο παγκόσμιας κληρονομιάς της UNESCO.

Το Μπορομπουντούρ εξακολουθεί μέχρι σήμερα να είναι τόπος προσκυνήματος. Μια φορά το χρόνο, οι Βουδιστές της Ινδονησίας εορτάζουν το Βέσακ στο μνημείο. Επίσης, το Μπορομπουντούρ είναι το πιο επισκεφθέν τουριστικό αξιοθέατο της Ινδονησίας.
Σίντζι Μικάμι

Ο Σίντζι Μικάμι (ιαπωνικά: 三上 真司, Χέπμπορν: Mikami Shinji, γέννηση: 11 Αυγούστου 1965) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία της σειράς παιχνιδιών επιβίωσης τρόμου, "Resident Evil". Επιπλέον, έχει εργαστεί πάνω σε μερικές από τις πιο δημοφιλείς σειρές της μετά 32-bit εποχής της Capcom, συμπεριλαμβανομένων των "Viewtiful Joe", "Devil May Cry", και "Ace Attorney", στα οποία υπηρέτησε ως παραγωγός. Είναι, επίσης, ο δημιουργός των παιχνιδιών βολών τρίτου προσώπου "Resident Evil 4" και "Vanquish". Αφού εργάστηκε με την ιαπωνική εταιρεία ανάπτυξης βιντεοπαιχνιδιών PlatinumGames, ξεκίνησε το δικό του στούντιο με το όνομα Tango Gameworks, το οποίο αγοράστηκε από την αμερικανική ZeniMax Media.
Βόλφγκανγκ Σμίντερ

O Βόλφγκανγκ Σμίντερ (Wolfgang Schmieder, Μπίντγκοστς, 29 Μαΐου 1901 - Φράιμπουργκ, 8 Νοεμβρίου 1990) ήταν Γερμανός μουσικολόγος και βιβλιοθηκονόμος. Είναι κυρίως γνωστός για τον κατάλογο έργων του Γιόχαν Σεμπάστιαν Μπαχ ("Bach-Werke-Verzeichnis") που εισήγαγε και χρησιμοποιείται ευρύτατα σήμερα.

Σπούδασε στο Πανεπιστήμιο της Χαϊδελβέργης μουσικολογία, φιλολογία, γερμανική λογοτεχνία και ιστορία της τέχνης. Εκεί εκπόνησε και την διδακτορική του διατριβή με θέμα τα λήντερ του Νάινχαρτ φον Ρόιενταλ. Την περίοδο 1927-30 εργάστηκε ως βοηθός λέκτορα στη Χαϊδελβέργη και αργότερα σπούδασε βιβλιοθηκονομία στην Ομοσπονδιακή Βιβλιοθήκη της Σαξωνίας στη Δρέσδη (Sächsischen Landesbibliothek) και στην πανεπιστημιακή βιβλιοθήκη της Λειψίας. Για ένα διάστημα εργάστηκε ως βιβλιοθηκονόμος στο Πολυτεχνείο της Δρέσδης και από το 1933 μέχρι το 1942 διετέλεσε διευθυντής των αρχείων του μουσικού οίκου "Breitkopf & Härtel" στη Λειψία. Iδρυτής του μουσικού τμήματος της βιβλιοθήκης του πανεπιστημίου της Φραγκφούρτης, ανέλαβε τη διεύθυνσή της την περίοδο 1946-63.
Αρτεμισία η δρακόντειος

Η Αρτεμισία η δρακόντειος "(Artemisia dracunculus)" επίσης γνωστή και ως εστραγκόν ή δρακόντειο, (κατά τον Γεννάδιο απαντά καλλιεργούμενο σε ορισμένα ορεινά χωριά της Κύπρου, όπου και ονομάζεται τραχός, στραχούρι ή τραχούρι), είναι πολυετές "(perennial)" βότανο στην οικογένεια των Αστεροειδών "(Asteraceae)". Είναι ευρέως διαδεδομένη στη φύση σε όλη την Ευρασία και τη Βόρεια Αμερική και καλλιεργείται σε πολλές χώρες για την μαγειρική καθώς και για ιατρικούς σκοπούς.

Ένα υπο-είδος, η "Artemisia dracunculus" ποικ. "sativa", καλλιεργείται για την χρήση των φύλλων, ως αρωματικό βότανο μαγειρικής. Σε κάποια άλλα υπο-είδη, το χαρακτηριστικό άρωμα είναι σε μεγάλο βαθμό απόν. Το είδος είναι πολυμορφικό "(polymorphic)". Άτυπες ονομασίες για την διάκριση των παραλλαγών περιλαμβάνουν το "Γαλλικό εστραγκόν" (το καλύτερο για μαγειρική χρήση), το "Ρωσικό εστραγκόν" (συνήθως καλύτερο από το άγριο δρακόντειο, αλλά όχι τόσο καλό όσο το λεγόμενο Γαλλικό εστραγκόν για μαγειρική χρήση) και το "άγριο εστραγκόν" (καλύπτει διάφορες περιπτώσεις).

Το εστραγκόν αναπτύσσεται σε ύψος 120-150 cm (47-59 in), με λεπτά διακλαδισμένα στελέχη. Τα φύλλα του είναι λογχοειδή, μήκους 2-8 cm (0,79–3,15 in) και πλάτους 2-10 mm, γυαλιστερά πράσινα, άρτια· με λείο περιθώριο, χωρίς οδόντωση. Τα άνθη παράγονται σε μικρές "capitulae" διαμέτρου 2-4 mm, κάθε "capitulum" περιέχει έως και 40 κίτρινα ή πρασινωπά-κίτρινα μπουκετάκια. Ωστόσο, το Γαλλικό εστραγκόν, σπανίως παράγει άνθη (ή σπόρους). Ορισμένα φυτά εστραγκόν, παράγουν σπόρους οι οποίοι γενικά είναι μόνο στείροι. Άλλα παράγουν βιώσιμους σπόρους. Το εστραγκόν έχει ριζωματώδεις ρίζες και εύκολα αναπαράγεται από τα ριζώματα.
Ο νόμος του πόθου

Ο νόμος του πόθου (πρωτότυπος τίτλος: La ley del deseo) είναι ισπανική ταινία του 1987 σε σενάριο και σκηνοθεσία του Πέδρο Αλμοδόβαρ.

Κέρδισε το Βραβείο Teddy στο Φεστιβάλ Κινηματογράφου του Βερολίνου.
Περιοχή Ρόμπο

Η Περιοχή Ρόμπο (Αγγλικά: "Rombo District" Σουαχίλι: "Wilaya ya Rombo"), είναι μία από τις επτά περιοχές στην Περιφέρεια Κιλιμαντζάρο "(Kilimanjaro Region)" της Τανζανίας. Συνορεύει στα βόρεια και ανατολικά με την Κένυα, δυτικά με την Περιοχή Σίχα "(Siha District)" και Περιοχή Χάι "(Hai District)" και νότια από την Αγροτική Περιοχή Μόσι "(Moshi Rural District)".

Η Επαρχία Ρόμπο "(Rombo District)", περιέχει ένα μεγάλο τμήμα του Εθνικού Πάρκου Κιλιμαντζάρο "(Kilimanjaro National Park)".

Σύμφωνα με την εθνική απογραφή του 2012, η Περιοχή Ρόμπο "(Rombo District)" είχε πληθυσμό 260.963 κατοίκους.
Περιοχή Μουάνγκα

Η Περιοχή Μουάνγκα (Αγγλικά: "Mwanga District" Σουαχίλι: "Wilaya ya Mwanga"), είναι μία από τις επτά περιοχές στην Περιφέρεια Κιλιμαντζάρο "(Kilimanjaro Region)" της Τανζανίας. Συνορεύει στα βορειοανατολικά με την Κένυα, στα βορειοδυτικά από την Αγροτική Περιοχή Μόσι "(Moshi Rural District)", στα νοτιοδυτικά με την Περιφέρεια Μανυάρα "(Manyara Region)" και στα νότια με την Περιοχή Σάμε "(Same District)". Διοικητική πρωτεύουσα της περιοχής είναι η πόλη Μουάνγκα "(Mwanga)".

Σύμφωνα με την Εθνική απογραφή του 2002, η Επαρχία Μουάνγκα "(Mwanga District)" είχε πληθυσμό 115.145 κατοίκους.

Σύμφωνα με την Εθνική απογραφή του 2012, η Επαρχία Μουάνγκα "(Mwanga District)" είχε πληθυσμό 131.442 κατοίκους.
Ωραίο μου πλυντήριο

Το Ωραίο μου πλυντήριο (πρωτότυπος τίτλος: My Beautiful Laundrette) είναι βρετανική ταινία του 1985 σε σκηνοθεσία του Στίβεν Φρίαρς.
Πραμπανάν

Το Πραμπανάν ("Prambanan") είναι ινδουιστικός ναός χτισμένος τον 9ο αιώνα στην κεντρική Ιάβα, Ινδονησία, αφιερωμένος στο Τριμούρτι, την έκφραση του θεού ως δημιουργό (Μπράχμα), διατηρητή (Βισνού) και καταστροφέα (Σίβα). Ο ναός βρίσκεται περίπου 17 χιλιόμετρα βορειοανατολικά από την πόλη Γιογκιακάρτα.

Ο ναός αρχικά χτίστηκε περίπου το 850 ΚΕ από τον Ρακάι Πικατάν και επεκτάθηκε από το βασιλιά Λοκαπάλα και τον βασιλιά του Ματαράμ Μάχα Σάμποτ, τη δυναστείας Σαντζάγια. Σύμφωνα με την επιγραφή Σιβαγκάρχα, η οποία χρονολογείται από το 856 ΚΕ, ο ναός κατασκευάστηκε για να τιμήσει τον Σίβα. Ο χώρος όμως εγκαταλείφθηκε τις αρχές του 11ου αιώνα μετά από αλλαγές στην εξουσία και τα μνημεία εγκαταλείφθηκαν μέχρι που κατέρρευσαν από σεισμό. Η αποκατάσταση του μνημείου άρχισε το 1918 και συνεχίζεται έκτοτε, χρησιμοποιώντας τόσο παραδοσιακές μεθόδους, όπως και τη χρήση σκυροδέματος για την ενίσχυση του ναού.

Το Πραμπανάν είναι ο μεγαλύτερος ινδουιστικός ναός στην Ινδονησία και ένας από τους μεγαλύτερος στην νοτιοανατολική Ασία. Χαρακτηρίζεται από τους ψηλούς και μυτερούς πύργους του, χαρακτηριστικοί της αρχιτεκτονικής των ινδουιστικών ναών, με ψηλότερο το κεντρικό κτίριο, ύψους 47 μέτρων, το οποίο βρίσκεται εντός ενός μεγάλου συγκροτήματος συνολικά 240 ναών. Το Πραμπανάν αποτελεί μνημείο παγκόσμιας κληρονομιάς της UNESCO από το 1991.
Περιοχή Σάμε

Το Περιοχή Σάμε (Αγγλικά: "Same District" Σουαχίλι: "Wilaya ya Same"), είναι μία από τις επτά περιοχές στην Περιφέρεια Κιλιμαντζάρο "(Kilimanjaro Region)" της Τανζανίας. Συνορεύει στα βόρεια με την Περιοχή Μουάνγκα, βορειοανατολικά με την Κένυα, νότια και νοτιοανατολικά με το Περιφέρεια Τάνγκα και δυτικά από την Περιφέρεια Μανυάρα. Διοικητική πρωτεύουσα της περιοχής είναι η πόλη Σάμε "(Same)". 

Τα νότια Όρη Πάρε "(Pare Mountains)" βρίσκονται εντός των συνόρων της περιοχής, οπότε και αποτελεί τμήμα του Εθνικού Πάρκου Μκομάζι "(Mkomazi National Park)".

Σύμφωνα με την Εθνική απογραφή του 2002, η Επαρχία Σάμε "(Same District)" είχε πληθυσμό 212.235 κατοίκους. Έκτοτε, ο πληθυσμός αυξήθηκε σε 269.807 άτομα, σύμφωνα με την Εθνική απογραφή του 2012.

Επαρχιακός Επίτροπος είναι ο "I. W. Marwa" και Εκτελεστικός Διευθυντής Περιοχής, ο "J.A.R. Iddi".
Τάφος της Παναγίας

Το Πάνσεπτο Θεομητορικό μνήμα, επίσης Τάφος της Παναγίας, είναι ένα Χριστιανικό μνημείο στην Κοιλάδα των Κέδρων – στους πρόποδες του όρους των Ελαιών στην Ιερουσαλήμ και εκλαμβάνεται από τους Χριστιανούς της Ανατολής ως ο τόπος ταφής τηςΜαρίας, μητέρας του Ιησού.
Σάμε

Η Σάμε "(Same)", είναι η διοικητική πρωτεύουσα στην Περιοχή Σάμε, στη βόρεια Τανζανία κοντά στα σύνορα με την Κένυα. Το 2012, είχε 25.794 κατοίκους.
Μουάνγκα

Η Μουάνγκα "(Mwanga)," είναι μια πόλη στη βόρεια της Τανζανίας, στους πρόποδες των βορείων Ορέων Πάρε. Είναι η επαρχιακή πρωτεύουσα της Περιοχής Μουάνγκα "(Mwanga District)".
Γιόχαν Κρίστοφ Μπαχ

Ο Γιόχαν Κρίστοφ Μπαχ (Johann Christoph Bach, Άρνσταντ, βάπτ. 8 Δεκεμβρίου 1642 - Άιζεναχ, ταφή 2 Απριλίου 1703) ήταν Γερμανός συνθέτης και οργανίστας, γιος του Χάινριχ Μπαχ, ο οποίος υπήρξε επίσης δάσκαλός του στη μουσική. Το 1663 ανέλαβε τη θέση του οργανίστα στο παρεκκλήσι του κάστρου του Άρνσταντ και δύο χρόνια αργότερα στην εκκλησία του Αγ. Γεωργίου στο Άιζεναχ, όπου έζησε μέχρι το θάνατό του. Με το δημοτικό συμβούλιο της πόλης ήρθε αρκετές φορές σε σύγκρουση. Ενόσω ήταν οργανίστας στο Άιζεναχ κατείχε επίσης θέση τσεμπαλίστα στην αυλή του δούκα του Άιζεναχ, με Καπελμάιστερ τον Ντάνιελ Έμπερλιν. Εκεί βρισκόταν την ίδια περίοδο και ο εξάδελφός του, βιολιστής, Γιόχαν Αμπρόζιους Μπαχ, πατέρας του Γιόχαν Σεμπάστιαν Μπαχ. Ο τελευταίος θα πρέπει να αποκόμισε τις πρώτες του εμπειρίες στο εκκλησιαστικό όργανο χάρη στον Γιόχαν Κρίστοφ και στη Γενεαλογία του αναφέρεται με εκτίμηση στις ικανότητες του θείου του, χαρακτηρίζοντάς τον «εμβριθή συνθέτη». Ομοίως, στη Νεκρολογία που έγραψε ο Καρλ Φίλιπ Εμάνουελ Μπαχ για τον πατέρα του, ο Γιόχαν Κρίστοφ χαρακτηρίζεται ως ικανός τόσο στο να εφευρίσκει «όμορφες ιδέες» όσο και στο να εκφράζει «το νόημα των λέξεων».

Από τις συνθέσεις του διασώζονται ελάχιστες, ενώ και η χρονολόγησή τους παρουσιάζει δυσκολίες. Ιδιαίτερη μνεία κάνει ο Καρλ Φίλιπ Εμάνουελ Μπαχ στο κοντσέρτο "Es erhub sich ein Streit" που αποτελείται από 22 μέρη και συγκαταλέγεται στα σπουδαιότερα φωνητικά έργα του 17ου αιώνα.
Τα μόκο

Το Τα μόκο είναι ο μόνιμος τρόπος τροποποίησης του σώματος και του προσώπου των ιθαγενών Μαορί, στη Νέα Ζηλανδία. Παραδοσιακά διαφοροποιείται από το τατουάζ και το τατάου γιατί το δέρμα σκαλίζεται με "uhi" (σμίλες) και δεν τρυπιέται. Αυτό αφήνει το δέρμα με αυλακώσεις, αντί με μια λεία επιφάνεια.

Ο καπετάνιος Τζέιμς Κουκ έγραψε το 1769:

Οι "τα μόκο Τοχούνγκα" (ή καλλιτέχνες τατουάζ) θεωρήθηκαν τάπου ή εξαιρετικά ιεροί και απρόσιτοι.
Κόκκινο Οχυρό

To Κόκκινο Οχυρό ήταν η κατοικία του Μουγκάλ αυτοκράτορα για περίπου 200 χρόνια, μέχρι το 1857. Βρίσκεται στο κέντρο του Δελχί και σήμερα στεγάζει μουσεία. Πέρα από το ρόλο του ως αυτοκρατορική κατοικία, ήταν τελετουργικό και πολιτικό κέντρο της κυβέρνησης των Μουγκάλ.

Κατασκευάστηκε το 1648 από τον 5ο Μουγκάλ αυτοκράτορα, τον Σαχ Τζαχάν, ως το ανάκτορο της οχυρωμένης πρωτεύουσας Σαχτζαχαναμπάντ, το σημερινό Παλιό Δελχί, δίπλα στο παλαιότερο οχυρό Σαλιμγκάρχ, το οποίο κατασκευάστηκε το 1546 από τον Ισλάμ Σαχ Σούρι. Το Κόκκινο Οχυρό πήρε το όνομά του από τα τεράστια τείχη από κόκκινο ψαμμίτη. Τα αυτοκρατορικά διαμερίσματα αποτελούντα από σειρές περιπτέρων, συνδεδεμένα με ένα κανάλι γνωστό ως ρέμα του Παραδείσου. Το οχυρό θεωρείται ότι αποτελεί το απόγειο της δημιουργικότητας των Μουγκάλ υπό τον Σάχη Τζαχάν και αν και το ανάκτορο είναι σχεδιασμένο με βάση ισλαμικά πρωτότυπα, αρχιτεκτονικά στοιχεία τυπικά της μουγκάλ αρχιτεκτονικής και αντικατοπτρίζουν την ένωση μογγολικών και περσικών παραδόσεων. Μαζί με το οχυρό Σαλιμγκάρχ, έχει ανακηρυχθεί μνημείο παγκόσμιας κληρονομιάς της UNESCO από το 2007.

Την Ημέρα Ανεξαρτησίας της Ινδίας (15 Αυγούστου), ο Πρωθυπουργός της Ινδίας υψώνει την τρίχρωμη εθνική σημαία στην κύρια πύλη του οχυρού και εκφωνεί λόγο από τους προμαχώνες του.
Μπιργκίτε Χιορτ Σόρενσεν

Η Μπιργκίτε Χιορτ Σόρενσεν ("Birgitte Hjort Sørensen", 16 Ιανουαρίου 1982) είναι Δανή ηθοποιός.

Έχει γίνει ευρέως γνωστή από τη συμμετοχή της στην τηλεοπτική σειρά "" στον ρόλο της δημοσιογράφου "Κατρίνε Φόνσμαρκ". Κατόπιν έπαιξε στο "Pitch Perfect 2" και σε ένα επεισόδιο της επιτυχημένης τηλεοπτικής σειράς Game of Thrones. Το 2016 εμφανίστηκε στην τηλεοπτική σειρά "Vinyl" και έπαιξε για πρώτη φορά στο Μπρόντγουεϊ στο έργο "Επικίνδυνες σχέσεις". Το 2017 έπαιξε στο "3 things" με συμπρωταγωνιστή τον Νικολάι Κόστερ-Βαλντάου.
Βιβιάν Μπαρμπό

Η Βιβιάν Μπαρμπό είναι μια Καναδή εκπαιδευτικός, ακτιβίστρια και πολιτικός, γεννημένη στις 7 Ιουλίου 1941 στο Σαν-Μαρκ της Αϊτής. Έχει διατελέσει πρόεδρος και αντιπρόεδρος του κόμματος Μπλοκ Κεμπεκουά, καθώς και πρόεδρος της φεμινιστικής οργάνωσης Ομοσπονδία γυναικών του Κεμπέκ.

Η Μπαρμπό έχει διατελέσει βουλευτής για την εκλογική περιοχή Πεπινού του Μόντρεαλ. Στις εκλογές του 2006 πέτυχε μια σημαντική νίκη, νικώντας τον πρώην υπουργό των Φιλελεύθερων Πιερ Πετιγκρού. Δύο χρόνια αργότερα, στις εκλογές του 2008, έχασε την εκλογική μάχη από τον Τζάστιν Τρυντώ, ο οποίος την νίκησε ξανά στις εκλογές του 2011.
Ολλανδικό Πρωτάθλημα Επιτραπέζιας Αντισφαίρισης

Το Ολλανδικό Πρωτάθλημα Επιτραπέζιας Αντισφαίρισης (ολλανδικά: "Nederlands kampioenschap tafeltennis") είναι το εθνικό ατομικό πρωτάθλημα στην επιτραπέζια αντισφαίριση της Ολλανδίας, που διοργανώνεται από την Ολλανδική Ομοσπονδία Επιτραπέζιας Αντισφαίρισης (Nederlandse Tafeltennisbond).

Πραγματοποιείται κάθε χρόνο και αναδεικνύει τους πρωταθλητές Ολλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1935.
Πίλου Άσμπεκ

Ο Πίλου Άσμπεκ (Pilou Asbæk) (1982) είναι Δανός ηθοποιός.

Έγινε γνωστός από την τηλεοπτική σειρά "" (2010-2013) στον ρόλο του "Κάσπερ Γιουλ". Το 2011 έλαβε το Βραβείο Ανερχόμενου Ηθοποιού στο Διεθνές Φεστιβάλ Κινηματογράφου του Βερολίνου.

Από το 2016 συμμετέχει στο "Game of Thrones", όπου υποδύεται τον "Γιούρον Γκρεϊτζόι".

Έχει συμμετάσχει σε αρκετές ταινίες, όπως: "Πειρατεία στον ωκεανό" και "Η απόφαση" (που προτάθηκε για Όσκαρ Καλύτερης Ξενόγλωσσης Ταινίας), καθώς και στο "Το φάντασμα στο κέλυφος".

Το 2014, όταν και φιλοξένησε η Δανία τον διαγωνισμό της Eurovision, ήταν ένας από τους παρουσιαστές της διοργάνωσης.
Κλερ Ντέινς

Η Κλερ Ντέινς ("Claire Catherine Danes", 12 Απριλίου 1979) είναι Αμερικανίδα ηθοποιός.
Μαρτίνα Γκέντεκ

Η Μαρτίνα Γκέντεκ (1961) είναι Γερμανίδα ηθοποιός.

Έχει γίνει γνωστή από τους ρόλους της στις ταινίες "Οι Ζωές των Άλλων" και "Το σύμπλεγμα Baader Meinhof". Έχει κερδίσει το Βραβείο Α’ Γυναικείου Ρόλου από τα German Film Awards για την ταινία "Bella Martha" και την Αργυρή Άρκτο καλύτερης ερμηνείας για το "Ο καθοδηγητής" (από κοινού με όλο το καστ).
Περιοχή Χάι

Το Περιοχή Χάι (Αγγλικά: "Hai District" Σουαχίλι: "Wilaya ya Hai"), είναι μία από τις επτά περιοχές στην Περιφέρεια Κιλιμαντζάρο "(Kilimanjaro Region)" της Τανζανίας. Η περιοχή δημιουργήθηκε το 1975 από την αρχική Περιοχή Μόσι "(Moshi District)". Συνορεύει προς τα βόρεια με το Εθνικό Πάρκο Κιλιμαντζάρο "(Kilimanjaro National Park)", στα νότια και δυτικά από την Περιφέρεια Αρούσα "(Arusha Region)", δυτικά με την Περιοχή Σίχα "(Siha District)" και ανατολικά με την Αστική Περιοχή Μόσι "(Moshi Urban District)", την Αγροτική Περιοχή Μόσι "(Moshi Rural District)" και την Περιοχή Ρόμπο "(Rombo District)".

Η πλειοψηφία των κατοίκων στην περιοχή είναι της φυλής "Wachaga", όπου ομιλούν διάφορες διαλέκτους όπως "Kimachame" και "Wamasama".

Η Επαρχία Χάι "(Hai District)", βρίσκεται στις πλαγιές του Όρους Κιλιμαντζάρο όπου υπάρχουν 4 κλιματικές ζώνες:
* Η Ζώνη Κορυφής: του όρους, βρίσκεται σε υψόμετρο 1.800 μέτρων πάνω από την επιφάνεια της θάλασσας με την κορυφή του "Kibo". Το 27 τοις εκατό της περιοχής είναι κυρίως οι τομείς των εθνικών και των αποθεματικών πάρκων και δεν έχει μόνιμους κατοίκους.
* Η Άνω Ζώνη: βρίσκεται σε υψόμετρο μεταξύ 1.666 και 1.800 μέτρων πάνω από την επιφάνεια της θάλασσας. Κατάλληλη για την καλλιέργεια καφέ και μπανάνας. Η πλειοψηφία των κατοίκων της είναι μικρής κλίμακας αγρότες, επίσης κτηνοτρόφοι αγελάδων γαλακτοπαραγωγής καθώς και στην πώληση γάλακτος.
* Η Κεντρική Ζώνη: βρίσκεται σε υψόμετρο μεταξύ 900 έως 1.666 μέτρα πάνω από την επιφάνεια της θάλασσας. Η ετήσια βροχόπτωση που λαμβάνει, κυμαίνεται μεταξύ 700 έως 1.250 mm· Γεωργικά ομοιάζει με την Άνω Ζώνη.
* Η Κάτω Ζώνη: βρίσκεται σε υψόμετρο 900 μέτρα πάνω από την επιφάνεια της θάλασσας. Εδώ η ετήσια βροχόπτωση κυμαίνεται μεταξύ 500-700 mm. Καλλιεργούνται φασόλια, καλαμπόκι, ηλίανθος και ρύζι.

Η συνολική έκτασή της περιοχής, είναι 902,28 τ.χλμ.. Διοικητικά, διαιρείται σε 14 Τμήματα, 60 Χωριά και 248 Οικισμούς. Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Χάι "(Hai District)", ήταν 210.533 άτομα.
Μιχάλης Βουτσαράς

Ο Μιχάλης Βουτσαράς (γενν. 1935, Ρουφ) είναι Έλληνας παλαίμαχος ποδοσφαιριστής που αγωνιζόταν ως τερματοφύλακας.
Βασσανία

Η Βασσανία ήταν αρχαία ιλλυρική πόλη, της οποίας οι κάτοικοι πιθανώς να είχαν εξελληνιστεί. Ευρισκόταν σε κοντινή απόσταση της αρχαίας ελληνικής αποικίας της Λισσού, στη σημερινή Αλβανία.
Άννα Κορακάκη

Η Άννα Κορακάκη (Δράμα, 8 Απριλίου 1996) είναι Ελληνίδα σκοπεύτρια και ολυμπιονίκης. 

Στους Ολυμπιακούς Αγώνες του 2016 στο Ρίο ντε Τζανέιρο κατέκτησε το χρυσό μετάλλιο στο πιστόλι 25 μέτρων και το χάλκινο μετάλλιο στο αεροβόλο πιστόλι 10 μέτρων και έγινε ο δεύτερος Έλληνας αθλητής μετά τον Κωνσταντίνο Τσικλητήρα το 1912, και η πρώτη γυναίκα Ελληνίδα αθλήτρια στην ιστορία των Ελληνικών Ολυμπιακών Ομάδων, που κατέκτησε δύο μετάλλια στην ίδια διοργάνωση Ολυμπιακών Αγώνων.

Είναι αθλήτρια του Ωρίωνα Θεσσαλονίκης και προπονητής της είναι ο πατέρας της, Τάσος Κορακάκης. Αθλείται στη σκοποβολή από το 2009 και σπουδάζει Ειδική Αγωγή στο Πανεπιστήμιο Μακεδονίας.

Αποτέλεσε την πρώτη γυναίκα η οποία έλαβε ως πρώτη λαμπαδηδρόμος την Ολυμπιακή Φλόγα μετά το άναμμα της για τους Θερινούς Ολυμπιακούς Αγώνες του 2020.
Bono

Ο Πολ Ντέιβιντ Χιούσον, KBE OL(αγγλικά: Paul David Hewson, 10 Μαΐου 1960), περισσότερο γνωστός με το καλλιτεχνικό Bono (προφορά:/ˈbɒnoʊ/), είναι Ιρλανδός τραγουδιστής, τραγουδοποιός, στιχουργός, επιχειρηματίας και φιλάνθρωπος. Είναι ευρύτερα γνωστός ως ο βασικός τραγουδιστής του ιρλανδικού rock συγκροτήματος, U2. Γεννηθείς στο Δουβλίνο, πήγε στο σχολείο Mount Temple Comprehensive, όπου γνώρισε τη μέλλουσα γυναίκα του, καθώς και συμμαθητές τους, με τους οποίους ίδρυσε τους U2, το 1976.

Ο Bono, έγινε σύντομα γνωστός για το πάθος που αναδείκνυε στη σκηνή, ενώ έγινε γνωστός και για τη θεματολογία των στίχων του, οι οποίοι αφορούσαν πολιτικά και κοινωνικά ζητήματα, όπως επίσης και θρησκευτικά, εμπνευσμένος από τη χριστιανική πίστη του. Ειδικότερα, στα πρώτα χρόνια του σχήματος, οι στίχοι ήταν επαναστατικοί και πνευματικά, όμως περνώντας τα χρόνια, οι στίχοι άρχισαν να γίνονται πιο προσωπικοί και βιωματικοί εκείνου και των υπόλοιπων μελών τους συγκροτήματος. Ως μέλος των U2, ο Bono, έχει λάβει 22 Grammy βραβεία, ενώ έχει εισέλθει και στο Rock and Roll Hall of Fame.

Ο Bono, πέρα από ένας γνωστός μουσικός, είναι γνωστός και ως ένας ενεργός ακτιβιστής, ειδικότερα περί της κοινωνικής δικαιοσύνης, τόσο μόνος του όσο και μαζί με τα υπόλοιπα μέλη των U2. Είναι ιδιαίτερα ενεργός στα ζητήματα της Αφρικής, συνιδρύοντας τους οργανισμούς DATA, EDUN, ONE Campaign και Product Red. Εξ αιτίας αυτής της δραστηριότητας του έχει δώσει πολλές ζωντανές εμφανίσεις για φιλανθρωπικό σκοπό, ενώ έχει συναντήσει και πολλούς πολιτικούς. Λόγω της φιλανθρωπικής του δράσης — για την οποία έχει επαινεθεί αρκετά — (αλλά και για τη μουσική του προσφορά), η βασίλισσα Ελισάβετ, τον τίμησε με το Order of Liberty. Επίσης, έχει τιμηθεί κι από τη γαλλική κυβέρνηση με το Ordre des Arts et des Lettres. Το 2005, το περιοδικό "Time", τον ονόμασε Πρόσωπο της Χρονιάς. 

Πέρα από τους U2, έχει συνεργαστεί με πολυάριθμους καλλιτέχνες. Συχνά συνεργάζεται με τον κιθαρίστα των U2, The Edge, σε πρότζεκτ εκτός U2. Τέλος, είναι Managing Director και Managing Partner, στην ιδιωτική εταιρεία Elevation Partners, με την οποία έχει επενδύσει σε πολλές εταιρείες ανά τον κόσμο. Ο Bono είναι νυμφευμένος από το 1982, με την Άλι Χιούσον, με την οποία έχουν αποκτήσει τέσσερα παιδιά. Ένα από τα πιο χαρακτηριστικά γνωρίσματα του Bono, είναι τα γυαλιά ηλίου που φορά συνεχώς, τα οποία, όπως είχε πει σε συνέντευξή του, αναγκάζεται να φοράει, καθότι έχει γλαύκωμα.
Ελληνο-Ουκρανικές σχέσεις

Οι Ελληνο-Ουκρανικές σχέσεις είναι οι διμερείς σχέσεις μεταξύ Ελλάδας και Ουκρανίας.
Η Ελλάδα αναγνώρισε την Ουκρανία στις 31 Δεκεμβρίου του 1991. Οι δύο χώρες συνήψαν διπλωματικές σχέσεις το 1992. Η Ελλάδα άνοιξε πρεσβεία στο Κίεβο το 1993 και λειτουργεί γενικό προξενείο στην Μαριούπολη και Οδησσό. Η Ουκρανία έχει ανοίξει πρεσβεία στην Αθήνα και από τον Απρίλιο του 2004 λειτουργεί γενικό προξενείο στη Θεσσαλονίκη.
Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη και του Οργανισμού Οικονομικής Συνεργασίας του Ευξείνου Πόντου. Υπάρχει μια μεγάλη ελληνική κοινότητα που ζει στην Ουκρανία (κυρίως στις νότιες και την ανατολικές περιφέρειες της χώρας). Οι Έλληνες εγκαταστάθηκαν στην Ουκρανία από τον 6ο αιώνα π.Χ. Μεταξύ άλλων, η Ουκρανική πόλη της Οδησσού ιδρύθηκε από αρχαίους Έλληνες αποίκους.
Μαμουντού Τουρέ

Ο Μαμουντού Τουρέ ("Mamoudou Touré", Καεντί, 2 Απριλίου 1928 - Ντακάρ, 28 Δεκεμβρίου 2017) ήταν Σενεγαλέζος οικονομολόγος και υπουργός Οικονομικών από τον Μάιο του 1983 μέχρι τον Απρίλιο του 1988.
Rock the Casbah

Το "Rock the Casbah" είναι ένα τραγούδι του αγγλικού punk συγκροτήματος The Clash, το οποίο συμπεριλήφθηκε στον πέμπτο δίσκο τους, ονόματι "Combat Rock", το 1982. Την ίδια χρονιά κυκλοφόρησε και ως single, το τρίτο από τον εν λόγω δίσκο. Το single σημείωσε μεγάλη εισπρακτική επιτυχία, φτάνοντας στο νούμερο 8 των αμερικανικών "Billboard Hot 100". Ενώ στα αυστραλιανά και στα νεοζηλανδικά charts έφτασε στο νούμερο 3 και στο νούμερο 4 αντιστοίχως. Στα βρετανικά charts έφτασε στο νούμερο 30. 

Για την προώθηση του κομματιού γυρίστηκε και video clip. Πρόκειται για ένα από τα πιο γνωστά τραγούδια του σχήματος, του οποίου ο τίτλος ενέπνευσε και την ταινία "Rock the Casbah" (2012). Επίσης, μετά τις Επιθέσεις της 11ης Σεπτεμβρίου του 2001, το κομμάτι μπήκε στη λίστα ανάμεσα στα τραγούδια με απρεπή τίτλο. Το κομμάτι έχει υποστεί αρκετές διασκευές, μερικές από αυτές είναι των One Bad Pig, των Smith & Mighty και των Soncai System, μεταξύ άλλων.
Beautiful Day

Το "Beautiful Day" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον δέκατο δίσκο τους "All That You Can't Leave Behind", του 2000. Το τραγούδι κυκλοφόρησε και ως single, την ίδια χρονιά, και ήταν το πρώτο από τον εν λόγω δίσκο. Το single κατέληξε να έχει μεγάλη εμπορική επιτυχία, βοηθώντας τον δίσκο να γίνει πολυπλατινένιος, καθώς κι ένας από τους πιο επιτυχημένους του σχήματος. Στο τραγούδι παρατηρείται μία δομή, που ταιριάζει στην πρώιμη δουλειά του σχήματος, ενώ ο Bono, που έγραψε τους στίχους, είπε ότι είναι ένα τραγούδι που λέει ότι ακόμα κι αν τα έχεις χάσει όλα, υπάρχουν λόγοι να είσαι ευχαριστημένος με αυτά που σου έχουν απομείνει. 

Το single, επίσης, κι αυτό κατέληξε να έχει μεγάλη εισπρακτική επιτυχία. Κατάφερε να μπει σε πολλά charts ανά τον κόσμο, ενώ έφτασε στο νούμερο 1 των αυστραλιανών, των καναδικών, των ολλανδικών, των φινλανδικών, των ιρλανδικών, των ιταλικών, των νορβηγικών, των ισπανικών και των βρετανικών charts. Στα αμερικανικά "Billboard Hot 100", έφτασε έως και το νούμερο 21, ενώ στα Dance Club Songs ("Billboard"), έφτασε στο νούμερο 1. Το single έγινε πλατινένιο στην Αυστραλία και τη Βραζιλία, και έως και σήμερα θεωρείται ένα από τα γνωστότερα τραγούδια του συγκροτήματος. Το τραγούδι παίζεται ανελλιπώς σε κάθε ζωντανή τους εμφάνιση από το 2001. Για την προώθηση του κομματιού είχε κυκλοφορήσει και video clip.

Το 2001, κέρδισε 3 βραβεία Grammy, ένα στην κατηγορία Τραγούδι της Χρονιάς, Ηχογράφηση της Χρονιάς και Best Rock Performance by a Duo or Group with Vocal. Το τραγούδι έχει συμπεριληφθεί σε αρκετές λίστες με τα καλύτερα τραγούδια όλων των εποχών. Ενδεικτικά, το 2003, το περιοδικό "Q", σε μία special έκδοση, το συμπεριέλαβε ανάμεσα στα 1001 Καλύτερα Τραγούδια όλων των εποχών, κατατάσσοντας το στην 747η θέση. Το περιοδικό "Rolling Stone", το συμπεριέλαβε σε μία παρόμοια λίστα με τα 500 Σπουδαιότερα Τραγούδια όλων των εποχών, κατατάσσοντας το στην 345η θέση. Το κομμάτι από τη στιγμή της κυκλοφορίας ου έχει διασκευαστεί μερικές φορές, ενώ χρησιμοποιήθηκε και σε μερικά Μέσα.
Ίνριντ της Νορθουμβρίας

Ο Ίνριντ της Νορθουμβρίας, βασιλιάς της Νορθουμβρίας στις αρχές του 9ου αιώνα ήταν γιος του Ίρντγουλφ της Νορθουμβρίας και διάδοχος του Έλφβαλντ Β΄ της Νορθουμβρίας. Η μόνη καταγραφή που υπάρχει για τον ίδιο στο Αγγλοσαξωνικό χρονικό αναφέρει ότι το 829 ο Εγβέρτος του Ουέσσεξ "οδήγησε στρατό εναντίον των Νορθουμβρίων στο Ντορέ και υπέβαλε τους όρους του για υποταγή, όταν έγιναν αποδεκτοί επέστρεψε στην πατρίδα του".

Ο Ρογήρος του Γουεντόβερ αναφέρει ότι ο Ίνριντ βασίλευσε το διάστημα 810 - 840, το έργο του 12ου αιώνα "Ιστορία της εκκλσίας του Νταρχάμ" καταγράφει στον Ίνριντ περίοδο βασιλείας 33 ετών αλλά ένα νόμισμα του Ίνριντ που ανακαλύφτηκε πρόσφατα χρονολογείται το 850. Οι μεγάλες ταραχές που είχαν ξεσπάσει στην Νορθουμβρία εκείνη την περίοδο δείχνουν ότι μόνο μια σημαντική προσωπικότητα θα μπορούσε να κατορθώσει μια τόσο μεγάλη σε διάρκεια βασιλεία, μετά τον θάνατο του η κυριαρχία της Νορθουμβρίας στη Βρετανία κατέρρευσε.
Ο πατέρας του εκθρονίστηκε από τον Έλφβαλντ για άγνωστο λόγο (806), σύμφωνα με την "Ιστορία της εκκλησίας του Νταρχάμ" ο Έλφβαλντ βασίλευσε δυο χρόνια και τον διαδέχθηκε ο γιος του Ίρντγουλφ Ίνριντ. Οι πηγές των Φράγκων ωστόσο έχουν αντίθετη γνώμη, αναφέρουν ότι ο πατέρας του μετά την εξορία του από την Νορθουμβρία έγινε δεκτός από τον Καρλομάγνο και τον πάπα ο οποίος τον έστειλε με συνοδεία πίσω στην πατρίδα του για να αναλάβει ξανά τον θρόνο. Οι συνθήκες της διαδοχής του πατέρα του παρουσιάζουν όλες μεγάλες διαφωνίες και αβεβαιότητα αλλά όλες οι πηγές τελικά συμφωνούν ότι τον Ίνριντ διαδέχθηκε ο γιος του Έθελρεντ Β΄ της Νορθουμβρίας. 
Την περίοδο της βασιλείας του Ίνριντ κόπηκαν νομίσματα νέας μορφής με χαμηλότερη περιεκτικότητα σε ασήμι, τα νομίσματα αργότερα κόπηκαν αποκλειστικά με ορείχαλκο, στο νομισματοκοπείο της Γιορκ κόπηκε μεγάλος αριθμός νομισμάτων τα οποία έχουν διασωθεί μέχρι και σήμερα. Ο Χίγκαμ αναφέρει ότι κυκλοφόρησαν χιλιάδες νομίσματα τα οποία χρησιμοποιήθηκαν περισσότερο για το εξωτερικό εμπόριο, οι ίδιοι οι Νορθούμβριοι στην καθημερινή τους ζωή τα χρησιμοποιούσαν ελάχιστα.
Ομόνοια (οργάνωση)

Η Δημοκρατική Ένωση Εθνικής Ελληνικής Μειονότητας-Ομόνοια "(ΔΕΕΜ-Ομόνοια)" είναι η πολιτική οργάνωση της Εθνικής Ελληνικής Μειονότητας της Βορείας Ηπείρου στην Αλβανία. Ιδρύθηκε στις 11 Ιανουαρίου 1991 στην κωμόπολη Δερβιτσάνη με όνομα «Δημοκρατική Ένωση Εθνικής Μειονότητας-ΟΜΟΝΟΙΑ» και έδρα τους Αγίους Σαράντα με πολιτικό βραχίονα το Κόμμα Ενώσης Ανθρωπίνων Δικαιωμάτων (ΚΕΑΔ). 

H Ομόνοια είναι εθνική, πολιτική, πολιτιστική, και κοινωνική οργανωση και έχει ως πρωταρχικό της στόχο την κατοχύρωση και διασφάλιση των δικαιωμάτων και ελευθεριών τη διαφύλαξη και καλλιέργεια της εθνικής ταυτότητας, σύμφωνα συμβάσεις της χάρτας του Ελσίνκι και των Αρχών του ΟΑΣΕ.